
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Γενικού Πολεοδομικού Σχεδίου (Γ.Π.Σ.) του οικισμού 


Αμπελώνα της Κοινότητας Αμπελώνα Ν. Λάρισας. 1 

Έγκριση Γενικού Πολεοδομικού Σχεδίου (Γ.Π.Σ.) Δοξάτου Ν. Δρά¬ 
μας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 40777/2113 (1) 


Έγκριση γενικού πολεοδομικού σχεδίου (Γ.Π.Σ.) του οικισμού Αμπε¬ 
λώνα της Κοινότητας Αμπελώνα Ν. Λάρισας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Τις διατάξεις του Ν. 1685/1987 «Κύρωση και τροποποίηση της 
από 14.11.1986 Πράξεως Νομοθετικού Περιεχομένου «Επιβολή αγο- 
ρανομικού ελέγχου κ.λπ.» (ΦΕΚ 27/Α) και ειδικότερα το άρθρο 4 πα¬ 
ράγρ. 2 και την σε εκτέλεση αυτής αριθ. 19523/833/3.3.88 απόφαση 
του Αναπληρωτή Τπουργού Περιβάλλοντος, Χωροταξίας και Δημο¬ 
σίων Έργων «Παράταση προθεσμίας έγκρισης γενικού πολεοδομικού 
σχεδίου» (ΦΕΚ 208/Δ). 

4. Την αριθ. Τ. 1291/1987 απόφαση του Πρωθυπουργού «Σύσταση 
θέσης Αναπληρωτή Τπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

5. Την αριθ. Υ.1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β). 

6. Την αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας Κυβερνήσεως και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β). 

7. Την αριθ. 53666/2169/21.7.1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του Γενικού Πολεοδομικού Σχεδίου Αμπελώνα νομού 
Λαρίσης» (ΦΕΚ 972/Δ). 

8. Το αριθ. ΑΠ. 1047/6.3.1987 έγγραφο του Τμήματος Πολεοδο¬ 
μίας και Πολεοδομικών Εφαρμογών Νομαρχίας Λάρισας προς την κοι¬ 
νότητα Αμπελώνα και τους αρμόδιους φορείς. 

' 9. Τις αριθ. 8/1987 και 19/1987 γνωμοδοτήσεις του κοινοτικού 


συμβουλίου Αμπελώνα. 

10. Την αριθ. 7/1987 γνωμοδότηση του κοινοτικού συμβουλίου 
Βρυότοπου. 

11. Το αριθ. ΑΠ. 488/30.4.1987 έγγραφο του Υπουργε^ρυ Πολιτι¬ 
σμού ΙΕ’ Εφορεία Προϊστορικών και Κλασικών Αρχαιοτήτων (Λάρι¬ 
σας). 

12. Το αριθ. ΑΠ. ΑΒ/Φ1.55/1039/26.6.1987 έγγραφο της Νο¬ 
μαρχίας Λάρισας Δ/νση Βιομηχανίας. 

13. Το αριθ. ΑΠ. Κ. 1327/18.6.1987 έγγραφο της Νομαρχίας 
Λάρισας, Διεύθυνση Εμπορίου. 

14. Το αριθ. ΑΠ. 1832/27.5.1987 έγγραφο της Νομαρχίας Λάρι¬ 
σας Δασαρχείο Λάρισας. , 

15. Το αριθ. ΑΠ. 1385.Φ.704.2/14.5.1987 έγγραφο του Υπουρ¬ 
γείου Δημόσιας Τάξης, Αρχηγείο Πυροσβεστικού Σώματος, 

16-Τοαριθ. ΑΠ. 715/23.4.1987 έγγραφο του Υπουργείου Πολιτι¬ 
σμού 7η Εφορεία Βυζαντινών Αρχαιοτήτων. 

17. Το αριθ. ΑΠ. 885/Δα/14.4.1987-έγγραφο του Υπουργείου 
Περιβάλλοντος, Χωροταξίας και Δημοσίων Έργων Γενική Γραμματεία 
Δημοσίων Έργων, Διεύθυνση Συγκοινωνιακών Έργων. 

18. Το γεγονός ότι οι υπόλοιποι φορείς δεν έχουν γνωμοδοτήσει μέ¬ 
χρι σήμερα. 

19. Την αριθ. 107/συν.3/1988 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος νομαρχίας Λάρισας, αποφασί¬ 
ζουμε: 

1) Εγκρίνεται το Γενικό Πολεοδομικό Σχέδιο (Γ.Π.Σ.) του οικισμού 
Αμπελώνα και της κοινότητας Αμπελώνα (ν. Λάρισας) όπως τα όριά 
του προσδιορίζονται με κόκκινη γραμμή στο χάρτη Π. 1.11 σε κλίμακα 
1:5.000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού Αμπελώνα της κοινότη¬ 
τας Αμπελώνα (ν. Λάρισας) για πληθυσμιακό μέγεθος της τάξης των 
10.000 κατοίκων για την επόμενη πενταετία με: 

α) Την επέκταση του σχεδίου πόλης σε εκτάσεις συνολικής επιφάνειας 
περίπου 400 στρεμμάτων και τη δημιουργία 4 πολεοδομικών ενοτήτων 
όπως φαίνεται στο χάρτη Π-1.4, 1.5 σε κλίμακα 1:5.000 με μέση πυ¬ 
κνότητα οικήσεως και μέσο συντελεστή δόμησης κατά πολεοδομική ενό¬ 
τητα ως εξής: 


Πολεοδομική ενότητα 
γειτονιά 

Μέση πυκνότητα 
οικήσεως κατ/Ηα 

Μέσος Σ.Δ. 

Α 

60 

1,1 

* Β 

60 

1,1 

Γ 

60 

1,1 

Δ 

60 

1,1 


• β) Τον προσδιορισμό χρήσεων γης όπως φαίνεται στο χάρτη 
Π.1.2-1.3.2 σε κλίμακα 1:5.000 και ειδικότερα: 

ί. Τη χωροθέτηση των κεντρικών λειτουργιών στο μεγάλο άξονα του 
οικισμού κατά μήκος της οδού Θερμοπυλών - Αγίου Κωνσταντίνου. 

- Τη δημιουργία τοπικών κέντρων για την εξυπηρέτηση των πολεο¬ 
δομικών ενοτήτων. 

ίί. Τη χωροθέτηση κοινωφελών εξυπηρετήσεων: 

- Τη χωροθέτηση πολιτιστικών λειτουργιών στο κέντρο του οικι¬ 
σμού. 

- Τη χωροθέτηση λειτουργιών πρόνοιας. 

- Τη χωροθέτηση χώρων εκπαίδευσης και βρεφονηπιακών σταθ¬ 
μών. 

- Τη δημιουργία αθλητικών εγκαταστάσεων; 

- Τη δημιουργία δικτύου αστικού πρασίνου και χώρων αναψυχής 
στον οικισμό. 

γ) Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους, των αναγκών σε γη (Ηα) για κοινωνική υποδομή του 
οικισμού όπως αναφέρονται στους πίνακες Α-11.6 και Α-11.2. 

δ) Τον καθορισμό αναπτυξιακών ζωνών όπως φαίνεται στο χάρτη 
Π-1.6.1 σε κλίμακα 1:5.000 και ειδικότερα: 

- Ζώνη βιοτεχνίας - χονδρεμπορίου στα νοτιοανατολικά του οικι¬ 
σμού προκειμένου να γίνει σταδιακή μετεγκατάσταση των διάσπαρτων 
βιοτεχνιών. 

- Ζώνη λιανικού εμπορίου στο κέντρο της πόλης και στα τοπικά κέ¬ 
ντρα συνοικιών ώστε να δημιουργηθούν πυρήνες τοπικής εξυπηρέτη¬ 
σης. 

ε) Τον καθορισμό ζωνών οικονομικών και θεσμικών κινήτρων όπως 
φαίνεται στο χάρτη Π-1.7 σε κλίμακα 1:5.000 και ειδικότερα: 

- Ζώνες κοινωνικού συντελεστή (Ζ.Κ.Σ.) στις περιοχές των επεκτά¬ 
σεων. 

- Ζώνες ειδικών κινήτρων (Ζ.Ε.Κ.) στα τοπικά κέντρα των ενοτή¬ 
των. 

- Ζώνη ανάπλασης σε τμήμα δομημένης έκτασης νότια της οδού 
Θερμοπυλών. 

Εφαρμογή του άρθρου 13 του ν. 1337/1983 στις αδόμητες περιο¬ 
χές του εγκεκριμένου σχεδίου (ανάπλαση περιοχής). 

Β. Τις προτάσεις για τη λήψη μέτρων για την προστασία του περι¬ 
βάλλοντος όπως φαίνεται στο χάρτη Π. 1.9 σε κλίμακα 1:25.000 και 
ειδικότερα: 

- Απομάκρυνση οχλουσών χρήσεων (μαντριών και γενικά κτηνοτρο- 
φικών εγκαταστάσεων) που αποτελούν πηγές ρύπανσης και συγκέ¬ 
ντρωσή τους σε θέση ανατολικά του ποταμού. 

- Μεταφορά του νεκροταφείου από το κέντρο του οικισμού σε νέα 
θέση εκτός σχεδίου. 

- Προστασία και αξιοποίηση μετά από ειδικές μελέτες, περιοχών 
στις οποίες έχει εξακριβωθεί ή θεωρείται πιθανή η ύπαρξη αρχαιολογι¬ 
κών-χώρων. 

Γ. Τις προτάσεις για τα απαραίτητα έργα και μελέτες δικτύων υπο¬ 
δομής. 

1. Μεταφορική υποδομή όπως φαίνεται στο χάρτη Π.2.1.2 σε κλί¬ 
μακα 1:5.000 και ειδικότερα: 

- Δημιουργία εξωτερικού ημιδακτυλίου στα νότια-νοτιοανατολικά 
και δυτικά του οικισμού που περιλαμβάνει την κυκλοφορία από και προς 
Λάρισα - Τύρναβο και Φαλάνη. 

- Οργάνωση του δικτύου των τοπικών δρόμων παράλληλα με το δί¬ 
κτυο πεζοδρόμων στον οικισμό. 

2. Δίκτυο ύδρευσης όπως φαίνεται στο χάρτη Π.2.2,2 σε κλίμακα 
1:5.000 και ειδικότερα: 

- Κατασκευή νέου φρέατος στη δυτική πλευρά του οικισμού. 


- Επέκταση του δικτύου διανομής νερού στον υπόλοιπο οικισμό και 
στις επεκτάσεις. 

3. Δίκτυο αποχέτευσης όμβριων - ακαθάρτων όπως φαίνεται στο 
χάρτη Π.2.3.2, 2.4.2 σε κλίμακα 1:5.000 και ειδικότερα: 

- Μελέτη για την κατασκευή δικτύου αποχέτευσης και διάθεσης 
ακαθάρτων. 

- Κατασκευή των έργων που προβλέπονται από την εκπονηθείσα με¬ 
λέτη αποχέτευσης όμβριων. 

4. Ενεργειακό σύστημα όπως φαίνεται στο χάρτη Π.2.6.2 κλίμακας 
1:5.000 και ειδικότερα: 

- Σταδιακή υπογείωση των σταθμών μετασχηματισμού της τάσης 
του ρεύματος. 

- Μελέτη σκοπιμότητας δημιουργίας χωριστής γραμμής και τάσης 
προς την περιοχή βιοτεχνίας - χονδρεμπορίου με σταθμό μετασχηματι¬ 
σμού της τάσης του ρεύματος χωροθετημένο στην περιοχή αυτή. 

5. Τηλεπικοινωνιακό σύστημα όπως φαίνεται στο χάρτη Π-2.7.2 
κλίμακας 1:5.000 και ειδικότερα: 

- Σταδιακή μετατροπή του εναερίου δικτύου σε υπόγειο και επέ¬ 
κτασή του για την εξυπηρέτηση του οικισμού. 

Δ. Τις προτάσεις για τα απαραίτητα έργα και μελέτες για την ασφά¬ 
λεια - προστασία του οικισμού. 

Πυροπροστασία - προστασία από σεισμό - θεομηνίες όπως φαίνεται 
στο χάρτη Π-3.1.2, 3.2, 3,3 κλίμακας 1:5.000 και ειδικότερα: 

- Προτείνονται σημεία υδροληψίας για πυρόσβεση στον οικισμό. 

- Δημιουργείται πυροσβεστικός σταθμός κοντά στη βιοτεχνική 
ζώνη. 

- Προτείνονται περιοχές που θα ανταποκρίνονται στην κάλυψη των 
αναγκών του πληθυσμού σε περίπτωση θεομηνίας. 

Ε. Ακριβή αντίγραφα των παραπάνω δώδεκα (12) πρωτοτύπων 
χαρτών και δύο (2) πινάκων θεωρημένα από τον Προϊστάμενο της Διεύ¬ 
θυνσης Τοπογραφικών Εφαρμογών, θα είναι ανηρτημένα επί 20 μέρες 
από τη δημοσίευση της απόφασης αυτής στην Εφημερίδα της Κυβερνή- 
σεως στο Τμήμα Σχεδίων και Αρχείου της Διεύθυνσης Τοπογραφικών 
Εφαρμογών, του Υπουργείου Περιβάλλοντος, Χωροταξίας και Δημο¬ 
σίων Έργων, Πουλίου και Αμαλιάδος 17, για να λάβουν γνώση οι εν¬ 
διαφερόμενοι. 

2) Μέσα στις περιοχές του Γ ενικού Πολεοδομικού Σχεδίου και ειδικό¬ 
τερα στις εκτός σχεδίου περιοχές που περιλαμβάνονται σ’ αυτό, οικοδο¬ 
μικές άδειες που έχουν εκδοθεί με τις προγενέστερες ισχύουσες διατάξεις 
ή έχει υποβληθεί στην αρμόδια πολεοδομική αρχή ο πλήρης φάκελος με 
τα απαραίτητα για την έκδοση της οικοδομικής άδειας στοιχεία μέχρι 
την ημερομηνία δημοσίευσης της παρούσης, εκτελούνται όπως εκδόθη- 
καν ή εκδίδονται βάσει των υποβληθέντων στοιχείων, σε συνδυασμό με 
τις διατάξεις του ν. 1577/1985 (ΦΕΚ 210/Α). 

3) Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιουνίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ. 51150/2700 (2) 

Έγκριση Γενικού Πολεοδομικού Σχεδίου (Γ.Π.Σ.) Δοξάτου Ν. Δράμας. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΚΑΙ ΓΕΩΡΓΙΑΣ 

Έχοντας υπόψη: 

■ 1. Τις διατάξεις του Ν. 1337/1983 «επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Τις διατάξεις του Ν. 1685/1987 «Κύρωση και τροποποίηση της 
από 14 Νοεμβρίου 1986 Πράξεως Νομοθετικού Περιεχομένου «Επι¬ 
βολή αγορανομικού ελέγχου κ.λπ.» (ΦΕΚ 27/Α) και ειδικότερα το άρ¬ 
θρο 4 παρ. 2. 

4. Τις διατάξεις του Ν. 998/1979 «περί προστασίας δασών κ.λπ.» 
(ΦΕΚ 289/Α’) και ειδικότερα το άρθρο 49 (παρ. 2α). 

5. Την υπ’ αριθ. 260347/16.2.87 κοινή απόφαση Πρωθυπουργού 
και Υπουργού Γεωργίας «περί ανάθεσης άσκησης αρμοδιοτήτων στους 
Υφυπουργούς Γεωργίας» (ΦΕΚ 83/Β'/87). 

6. Την αριθ. Υ.1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

7. Την αριθ. Υ.1436/15.10.87 απόφαση του Πρωθυπουργού «Κα¬ 
θορισμός αρμοδιοτήτων τοίι Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β/16.10.87). 

8. Την αριθ. 63605/2683/20.9.85 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Κίνηση της διαδικα¬ 
σίας σύνταξης του Γενικού Πολεοδομικού Σχεδίου Δοξάτου Ν. Δράμας» 
(ΦΕΚ 691/Δ785). 

9. Τα αριθ. πρωτ. 259/30.10.85, 305/8.11.85, 256/29.10.85, 
272/31.10.85, 281/6.11.85, 302/8.11.85, 300/8.11.85, 269/ 

31.10.85, 271/31.10.85, 282/6.11.85, 315/11.11.85, 294/ 

7.11.85, 257/29.10.85, 310/9.11.85, 283/6.11.85, 285/ 

6.11.85, 295/8.11.85, 258/30.10.85, 301/8.11.85, 270/ 

31.10.85, 316/13.11.85, 293/7.11.85, 292/7.11.85, 263/ 

30.10.85, 261/30.10.85, 307/8.11.85, 306/8.11.85, έγγραφα 
της Δ/νσης Πολεοδομίας και Π.Ε. Νομαρχίας Δράμας προς το Δήμο 
και τους αρμόδιους φορείς. 

10. Την αριθ. 4/86 γνωμοδότηση του Δημοτικού Συμβουλίου Δοξά¬ 
του. 

11. Το αριθ. 6319/85 έγγραφο της Δ/νσης Συγκοινωνιακών Έρ¬ 
γων της 14ης ΠΥΔΕ. 

12. Το αριθ. 4454/85 έγγραφο της Διεύθυνσης Δασών Δράμας. 

13. Το αριθ. 1305/85 έγγραφο της 12ης Εφορείας Βυζαντινών Αρ¬ 
χαιοτήτων. 

14. Το αριθ. 12780/85 έγγραφο της Οικονομικής Εφορίας Δρά¬ 
μας. 

15. Τα αριθ. 2278/86 και 10009/815/85 έγγραφα του αυτόνο¬ 
μου οργανισμού εργατικής κατοικίας. 

16. Το αριθ. 4645/85 έγγραφο της επιθεώρησης μεταλλείων-Βό¬ 
ρειας Ελλάδας. 

17. Το αριθ. 26/86 έγγραφο του ΙΓΜΕ. 

18. Το αριθ. ΔΠΜ/Φ.917.2/954924/85 έγγραφο της Δημόσιας 
Επιχείρησης Ηλεκτρισμού. 

19. Το αριθ. 5/5375/85 έγγραφο του Οργανισμού Τηλεπικοινω¬ 
νιών Ελλάδας. 

20. Το αριθ. 2400/85 έγγραφο της Πυροσβεστικής Υπηρεσίας Δρά¬ 
μας· 

21. Το αριθ. 153/86 έγγραφο του ΚΤΕΛ Ν. Δράμας. 

22. Το γεγονός ότι οι υπόλοιποι φορείς δεν απάντησαν. 

23. Την αριθ. 8/30.7.87 γνωμοδότηση του Συμβουλίου Περιβάλ¬ 
λοντος, Χωροταξίας και Δημοσίων, Έργων, αποφασίζουμε: 

1. Εγκρίνεται το Γενικό Πολεοδομικό Σχέδιο (Γ.Π.Σ.) του Δήμου 
Δοξάτου Ν. Δράμας, όπως τα όριά του προσδιορίζονται με κόκκινη 
γραμμή στον χάρτη Π-1.11 σε κλίμακα 1:5.000. Κυρίως το παρα¬ 
κάτω σχέδιο περιλαμβάνει: 

Α. Την πολεοδομική οργάνωση του οικισμού Δοξάτου με πληθυ- 
σμιακό μέγεθος της τάξης των 3.50Ο κατοίκων για την επόμενη πεντα¬ 
ετία με: 


α) Την επέκταση του σχεδίου πόλης σε εκτάσεις αραιοδομημένες και 
αδόμητες, όπως φαίνεται στο χάρτη Π. 1.4 σε κλίμακα 1:5.000 και τη 
δημιουργία δύο πολεοδομικών ενοτήτων Γ1-Γ2 με μέση πυκνότητα οι- 
κήσεως 45 κατ/Ηα και μέσο συντελεστή δόμησης κατά πολεοδομική 
ενότητα Γ1 σ.δ. 1,20 και Γ2 σ.δ. 0,85, όπως φαίνεται στο χάρτη 
Π.1.2 - Π.1.3.2 σε κλίμακα 1:5.000. 

β) Τον προσδιορισμό χρήσεων γης όπως φαίνεται στους χάρτες 
Π.1.3.2. και Π.1.11 σε κλίμακα 1:5.000 και ειδικότερα: 

- Την ανάπτυξη των κεντρικών λειτουργιών επιπέδου πόλης κυρίως 
στο κέντρο της πολεοδομικής ενότητας Γ1. 

- Τη χωροθέτηση δημοτικού σχολείου στην περιοχή που ενοποιεί τον 
κυρίως οικισμό με την Χειμάρα και την χωροθέτηση τεχνικού λυκείου 
στη γειτονιά Γ2. 

- Τη δημιουργία ενός κέντρου υγείας στη γειτονιά Γ2. 

- Την κατασκευή κλειστού γυμναστηρίου στην περιοχή του εθνικού 
σταδίου. 

- Τον εμπλουτισμό και την ορθολογικότερη χωροθέτηση των υφι¬ 
σταμένων εγκαταστάσεων πρόνοιας και την ίδρυση νέων στους τομείς 
που απουσιάζουν. 

- Τη μεταφορά των δημοτικών σφαγείων και μετατροπή των εγκα- 
ταστάσεών τους σε δημοτικές αποθήκες. 

- Τον χαρακτηρισμό της ακατάλληλης περιοχής για κατοικία ανατο¬ 
λικά του σταδίου, σε χώρο για στάθμευση αυτοκινήτων κάι συντήρηση 
μεγάλων αγροτικών μηχανημάτων. 

- Την ανάπτυξη κατά τα,λοιπά χρήσεων γενικής κατοικίας. 

γ) Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους με προοπτική την επόμενη πενταετία και των ανα¬ 
γκών σε γη για κοινωνική υποδομή στις πολεοδόμικές ενότητες όπως 
αναφέρονται στον πίνακα Α-11.2.1α. 

δ) Τον καθορισμό ζωνών θεσμικών κινήτρων και πολεοδομικών μη¬ 
χανισμών όπως φαίνονται στον χάρτη Π. 1.7. και Π. 1.8. σε κλίμακα 
1:5.000 και ειδικότερα: . 

- Ζώνη κοινωνικού συντελεστή (ΖΚΣ) σε περιοχές της επέκτα¬ 
σης. , .... 

- Ζώνη ειδικής ενίσχυσης (ΖΕΕ) στην υποβαθμισμένη περιοχή της 
Χειμάρας. 

- Ζώνη αστικού αναδασμού (ΖΑΑ). , 

- Ζώνη κανονιστικών όρων δόμησης (ΖΚΟ) κατά τα λοιπά σε όλη 
την περιοχή του οικισμού. 

Β. Τον καθορισμό ζωνών οργανωμένης ανάπτυξης-εξυγίανσης κα¬ 
τοικίας, όπως φαίνονται στους χάρτες Π.1.11 και Π.1.6.2. σε κλίμακα 
1:5.000. 

Γ. Τις προτάσεις για τη λήψη μέτρων προστασίας του περιβάλλοντος 
όπως φαίνονται στο χάρτη Π. 1.9 σε κλίμακα 1:25.000 και ειδικότερα: 

' - Ζώνες προστασίας δασών. 

■- Ζώνες προστασίας χώρων ιστορικού ενδιαφέροντος. 

- Ζώνη προστασίας γεωργικής γης υψηλής παραγωγικότητας στην 
περιοχή «εξωχώραφα Δοξάτου». 

- Πρόγραμμα προστασίας και συντήρησης αξιόλογων κτισμάτων νε- 
οκλασσικής αρχιτεκτονικής. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής, όπως φαίνονται στους χάρτες Π.2.1.2, Π.2.2.2, Π.2.3.2, 
Π.2.6.2, Π.2.7.2 και Π.2.4.2 κλίμακας 1:5.000 και ειδικότερα: 

α) Μεταφορική υποδομή. 

- Δημιουργία αρτηρίας, εκτός της ήδη υφιστάμενης προς Φτελιά και 
προς Αδριανή. 

- Σύνταξη για τον οικισμό ειδικής κυκλοφοριακής μελέτης , με τον 

χαρακτηρισμό ως αρτηριών των οδών Εθνικής Αντίστασης (από τον 
ισόπεδο κόμβο ως την Βενιζέλου), Βενιζέλου (από την Εθνικής Αντίστα¬ 
σης μέχρι τον προτεινόμενο ανισόπεδο κόμβο) και Γ’ Σεπτεμβρίου (από 
την Εθνικής Αντιστάσεως προς Αδριανή). , 

■Δίκτυο, των συλλεκτηρίων υπό μορφή δακτυλίου. 

7 Πεζοδρόμηση της οδού Εθνικής Αντίστασης κατά το τμήμα της 
που διέρχεται από την περιοχή κέντρου. 

- Δημιουργία ανισόπεδου κόμβου στο σημείο συμβολής της Βενιζέ¬ 
λου με τήν Εθνική οδό και δύο κάτω διαβάσεων εκατέρωθεν του κόμβου 
για τη σύνδεση του οικισμού με τη γεωργική γη. 

- Ειδικά, για το σε επαφή με τον οικισμό τμήμα της Εθνικής οδού, 
προτείνεται κυκλοφοριακή μελέτη με ειδικές μετρήσεις, εκτιμήσεις και 
επεξεργασίες των κυκλοφοριακών φόρτων. 

β) 'Υδρευση. 

Το υπάρχον δίκτυο ύδρευσης με την ολοκλήρωση των έργων που 
εκτελούνται κρίνεται επαρκές. 

γ) Αποχέτευση όμβριων. 




6860 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


- Κάλυψη των αναγκών από το υφιστάμενο νέο δίκτυο και προέ¬ 
κταση του βασικού, αγωγού και στην προς ένταξη περιοχή... 

δ) Αποχέτευση ακαθάρτων. 

Κάλυψη των αναγκών από το υπό κατασκευή νέο δίκτυο. Προέκταση 
του βασικού αγωγού παράλληλα προς την Ε.Ο. Δράμας - Καβάλας 
προς την περιοχή επέκτασης. 

ε) Ενεργειακό - τηλεπικοινωνιακό σύστημα. 

- Δημιουργία νέας γραμμής μέσης τάσης από του ΣΥΤ Νέας Σεβά¬ 
στειας προς περιοχή Δοξάτου. 

- Μετατροπή των δικτύων Μ.Τ. σε 20 Κν από 15 Κ\Λ 

- Αύξηση της συνολικής χωρητικότητας των Τ/Κ στις 2.500 παρο¬ 
χή· 

- Επέκταση του Αστικού Δικτύου στους 4.000 διπλαγωγούς. 

Ε. Τις προτάσεις για την αντιμετώπιση των θεομηνιών όπως φαίνο¬ 
νται στο χάρτη Π-3.2, Π-3.1.2, σε κλίμακα 1:5.000. 

ΣΤ,Συνοπτικά αντίτυπα των παραπάνω δεκατριών (13) χαρτών και 
ενός (1) πίνακα, που θεωρήθηκαν από τον Προϊστάμενο της Δ/νσης Πο- 
λεοδομικών Εφαρμογών με την αριθ. /1987 πράξη του, δημοσιεύο¬ 
νται στην Εφημερίδα της Κυβερνήσεως με την απόφαση αυτή. 


2) Εντός της περιοχής του Γενικού Πολεοδομικού Σχεδίου και ειδι¬ 
κότερα στις εκτός σχεδίου περιοχές που περιλαμβάνονται σ’ αυτό, οικο¬ 
δομικές άδειες που έχουν εκδοθεί με τις προγενέστερες διατάξεις και 
έχει υποβληθεί στην αρμόδια πολεοδομική αρχή ολόκληρος ο φάκελλος 
με τα απαραίτητα για την έκδοσή τους στοιχεία μέχρι την ημερομηνία 
δημοσίευσης της παρούσας, εκτελούνται όπως εκδόθηκαν ή εκδίδονται 
βάσει των υποβληθέντων στοιχείων, σε συνδυασμό με τις διατάξεις του 
Ν. 1577/1985 «Γενικός Πολεοδομικός Κανονισμός». 

3) Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Ιουλίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ ΓΕΩΡΓΙΑΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ Κ. ΤΣΙΓΑΡΙΔΑΣ 

